Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 705/13/8806	Košice, 2.5.2014
EEČ : 2-65-136-2014

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 2 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Okresnému úradu XXXXX - okolie

v obci Družstevná pri Hornáde, časť XXXXX, okres XXXXX - okolie d¨ľa 24.08.2013 o 18.00 hod. v rodinnom dome č. 174/40 na ulici Varoveckej vulgárne nadával svojej švagrinej XXXXX a následne sa jej začal vyhrážať, že ju  zabije, začal hľadať sekeru, pričom stále kričal, že sa jej nebojí a že ju zabije, následne nadával aj jej druhovi  XXXXX a jej sestre XXXXX, vyhrážal sa, že všetkých pozabíja a keďže chcel na poškodenú zobrať sekeru, vzbudil u nej dôvodnú obavu, že tieto vyhrážky aj uskutoční

pretože výsledky vyšetrovania preukazujú, že nejde o trestný čin, ale ide o skutok, ktorý by mohol byť priestupkom
Odôvodnenie:
Uznesením povereného príslušníka Obvodného oddelenia PZ Kysak sp. zn. ČVS:ORP-1139/KY-KS-2013 z 24.08.2013 bolo začaté trestné stíhanie a súčasne vznesené obvinenie XXXXX za prečin nebezpečného vyhrážania podľa § 360 ods. 1, ods. 2 písm. b) Trestného zákona, ktorého sa mal dopustiť na tom skutkovom základe, ako je to vyššie uvedené.

    V priebehu skráteného vyšetrovania bolo zistené, že obvinený sa mal vyhrážať zabitím  XXXXX a XXXXX a XXXXX boli vypočutí v procesnom postavení svedkov. 

    Uznesením povereného príslušníka PZ z 28.10.2013  bolo trestné stíhanie podľa § 228 ods. 2  písm. a) Trestného poriadku prerušené.

    Uznesením z 21.3.2014 poverený príslušník PZ  podľa § 228 ods. 5 Trestného poriadku rozhodol  o pokračovaní v trestnom stíhaní obvineného.
       
    Po skončení skráteného  vyšetrovania poverený príslušník PZ predložil  dňa 9.04.2014 vyšetrovací spis s návrhom na postúpenie veci podľa § 214 ods. 1 Trestného poriadku.

    Preskúmaním  vyšetrovacieho  spisu  bolo  zistené, že  tento návrh  má   oporu vo výsledkoch skráteného vyšetrovania.

    Poverený príslušník PZ začal trestné stíhanie a súčasne vzniesol obvinenie XXXXX na základe trestného oznámenia  poškodenej XXXXX. 

    Obvinený spáchanie trestného činu nepriznal. Z jeho výpovede vyplýva, že práve poškodená sa správala konfliktne.

    V priebehu skráteného vyšetrovania poškodená zmenila svoju výpoveď a vypovedala, že  obvinený sa jej verbálne nevyhrážal zabitím. Skutočnosť, že obvinený jej nadával a hľadal sekeru, si vysvetlila tak, že sa jej tým vyhrážal zabitím.    
    
    Prečinu nebezpečného vyhrážania podľa § 360 ods. 1 Trestného zákona sa dopustí ten, kto sa inému vyhráža smrťou,  ťažkou ujmou na zdraví alebo inou ťažkou ujmou takým spôsobom, že to môže vzbudiť dôvodnú obavu.
    
    Poukazujúc na uvedené je potrebné konštatovať, že nebolo preukázané, že obvinený svojím konaním naplnil pojmové znaky skutkovej podstaty vyššie uvedeného prečinu.

    Skutok obvineného možno posudzovať ako priestupok, na prejednanie ktorého  je vecne a miestne príslušný Obvodný úrad XXXXX - okolie.
	
     Podľa § 214 ods. 1 Trestného poriadku prokurátor alebo policajt postúpi inému orgánu, ak výsledky vyšetrovania alebo skráteného vyšetrovania preukazujú, že nejde o trestný čin, ale ide o skutok, ktorý by mohol byť priestupkom alebo iným správnym deliktom alebo by mohol byť prejednaný v disciplinárnom konaní.
   
    Podľa § 214 ods. 2 Trestného poriadku policajt postúpi vec inému orgánu, iba ak vo veci nebolo vznesené obvinenie. 
    Poukazujúc na vyššie uvedené som rozhodla tak, ako sa to konštatuje vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Rybovičová
prokurátorka